สอนสุนัขให้ชิด สอนให้สุนัขนั่ง สอนสุนัขให้คอย สอนสุนัขให้มา สอนสุนัขให้หมอบ
คำสั่งนี้เป็นหนึ่งในคำสั่งที่ซับซ้อนสำหรับจะสอน อย่างไรก็ตาม สุนัขส่วนใหญ่สามารถเรียนรู้ได้ถ้าคุณฝึกอย่างต่อเนื่อง การสอนสุนัขคู่ใจให้ชิดจะช่วยปัญหาเรื่องหลังกับไหล่ของคุณ ช่วยเรื่องต้นคอของสุนัข และให้ทั้งคู่เกิดความภาคภูมิใจ (ถึงแม้สุนัขจะไม่ค่อยใส่ใจในเรื่องความภาคภูมิใจนี้สักเท่าไหร่) โดยธรรมชาติแล้วสุนัขของคุณอาจอยากจะวิ่งเหยาะๆ และอยากจะซอกแซกไปทางโน้นทีทางนี้ที คุณจะต้องแสดงให้มันเห็นว่าบางเวลาก็อนุญาตให้ไปสำรวจโน่นนี่ได้และบางเวลาก็ห้ามทำเช่นนั้น ใช้สายจูงปกติ  ให้สุนัขอยู่ในท่า "นั่ง" ข้างขาซ้ายของคุณ โดยหันหน้าไปทางเดียวกับคุณ นี่คือท่าที่รู้จันกันในชื่อ ท่า "ตั้งต้น" ให้ใช้ด้านซ้ายเสมอเพื่อป้องกันสุนัขสับสน พูดว่า"[ชื่อสุนัข], ชิด!" ระหว่างที่ก้าวไปข้างหน้าด้วยเท้าซ้าย การเริ่มต้นด้วยเท้าซ้ายจะกลายเป็นสัญญาณว่าได้เวลาเดินหน้า สุนัขอาจขัดขืนหรือรีบเดินแซงหน้าไป ในกรณีทั้งคู่นี้ให้กระตุกสายจูงรั้งไว้เบาๆ และทวนคำสั่ง "ชิด" ใหม่ ถ้ามันอยู่ห่างออกไปทางด้านข้าง ให้ตบไปที่ขาของคุณแล้วบอกว่า "ไปพร้อมฉัน!" หรือ "มานี่!" หรือคำสั้นๆ อื่นๆ ให้พูดคำๆ เดิมสำหรับการสื่อความหมายเฉพาะอย่างเสมอ ถ้าสุนัขเดินแซงไปข้างหน้า พูดว่า "ไม่, [ชื่อสุนัข], ชิด" ด้วยน้ำเสียงนิ่งสงบ ถ้าหากจำเป็นก็ให้กระตุกสายจูงได้ เวลาที่คุณหยุด ให้หยุดด้วยเท้าซ้ายเสมอ และพูดว่า "[ชื่อสุนัข], นั่ง" ถ้าสุนัขเดินนำหน้าอีกแล้ว ให้ดึงเบาๆ หรือสั่งให้มันหยุดข้างเท้าซ้ายคุณโดยใช้คำสั่ง "นั่ง"  ถ้าทุกอย่างดูควบคุมไว้ไม่ไหว ให้หยุดแล้วสั่งสุนัขให้อยู่ในท่านั่งข้างคุณอีกครั้งหนึ่ง กล่าวชมเชยแล้วเริ่มต้นใหม่ คุณควรปรับสุนัขให้เข้ากับตำแหน่งของคุณเสมอ ไม่ใช่ปรับตำแหน่งตัวคุณเองให้ไปอยู่ข้างสุนัข (ถ้าคุณปรับไปตามมัน จะกลายเป็นสุนัขได้ฝึกมนุษย์ให้มาเชื่อฟังมันแทน) คุณควรให้สุนัขคุ้นเคยกับการไม่รู้สึกรั้งตึงจากสายจูงเว้นเสียแต่ว่าคุณกำลังแก้ไขพฤติกรรมของมัน มิฉะนั้นสุนัขจะเคยชินกับการถูกสายจูงรั้งไว้ในที่สุด ให้แก้ไขพฤติกรรมโดยใช้เสียงและท่าทาง ให้ใช้สายจูงช่วยเฉพาะตอนที่มันไม่ฟัง คุณอาจเอ่ยชมสุนัขเวลาที่มันมาชิดได้ดี แต่ลดระดับความยินดีลงเพื่อไม่ทำให้มันเสียสมาธิ พอมันเริ่มเชื่อฟังเสียงคำสั่งอย่างต่อเนื่องแล้ว ให้เงียบและจะใช้เสียงออกคำสั่งเฉพาะตอนแก้ไขให้ถูกเท่านั้น ระยะเวลาที่ใช้เรียนรู้นั้นขึ้นอยู่กับสุนัขแต่ละตัว ฉะนั้นอย่าเร่งให้รุดหน้าไวๆ เมื่อคุณพร้อมจะหยุดเดิน คุณควรหยุดด้วยเท้าซ้ายและพูดว่า "[ชื่อสุนัข], นั่ง" หลังจากทำซ้ำไม่กี่ครั้งคุณก็น่าจะไม่ต้องใช้คำสั่งนั่งแล้ว สุนัขจะเรียนรู้ว่าการหยุดด้วยเท้าซ้ายคือสัญญาณให้มันหยุดนั่ง เมื่อสุนัขเชื่อฟังคำสั่ง "ชิด" ได้ถูกต้องอย่างต่อเนื่อง ให้เริ่มการออกเดินด้วยเท้าซ้ายแบบไม่ทันตั้งตัวและหยุดโดยไม่ต้องออกเสียงสั่งหรือใช้ภาษามือ นอกจากนี้ เมื่อสุนัขอยู่ในท่า "เริ่มต้น" บางครั้งก็ให้ออกเดินด้วยเท้าขวา สุนัขอาจจะอยากตามคุณออกมา ฉะนั้นให้ใช้คำสั่ง "คอย" และเดินอ้อมหลังสุนัขกลับมายังท่า "ตั้งต้น" อีกทางเลือกให้ก้าวเดินด้วยเท้าซ้ายและใช้คำสั่งชิด จากนั้นหยุดเดินด้วยเท้าขวาและใช้คำสั่งคอย หลังจากนั้นไม่นานคุณจะพัฒนาไปถึงขั้นสามารถสลับก้าวเท้าเดินได้ตามสะดวกและย้ำพฤติกรรมของการ "ชิด" หรือ "คอย" ได้ เมื่อคุณกับสุนัขเรียนรู้ได้คล่องแคล่วแล้ว คุณจะสามารถทำงานร่วมกันเป็นทีมได้ราบรื่นไม่ว่าจะอยู่ที่ไหน การนั่งเป็นรูปแบบของสุนัขที่สื่อถึงความสุภาพ มันเป็นท่าทางโดยธรรมชาติ แสดงว่าสุนัขตัวนั้นไม่ก้าวร้าวและมันเต็มใจที่จะเฝ้ารอ  เมื่อคุณย้ำคำสั่ง 'นั่ง' สุนัขจะเรียนรู้ว่าเวลาที่มันต้องการอะไรสักอย่าง หรือถ้าคุณกำลังยุ่ง การนั่งรอเป็นสิ่งถูกต้องที่จะทำ เป้าหมายคือให้สุนัขได้เรียนรู้ว่ายามที่คุณออกคำสั่ง 'นั่ง'  มันเป็นเวลาที่ต้องให้ความสนใจหรือสงบลง ยืนเบื้องหน้าสุนัขของคุณ. คุณจะต้องแสดงความสงบแต่มีพลังแน่วแน่ เรียกความสนใจของสุนัขโดยจ้องตามัน เวลาที่คุณพูดขึ้นว่า "[ชื่อสุนัข], นั่ง," ให้ถืออาหารเป็นของล่ออยู่เหนือจมูกของมัน  เพื่อที่จะมองเห็นของล่อ สุนัขจำต้องผงกหัวขึ้น ซึ่งจะทำให้ก้นของมันลงไปที่พื้น ทันทีที่มันนั่งลง พูดขึ้นว่า "นั่นแหละ!" แล้วให้ของล่อเป็นรางวัล เป้าหมายคือให้สุนัขเชื่อมโยงการกระทำ คำพูด หรือคำกับรางวัลและคำชม เมื่อสุนัขได้เรียนรู้คำสั่งด้วยเสียงแล้ว ให้หยุดการช่วยเหลือแล้วเริ่มใช้สัญญาณมือประกอบ เริ่มง่ายๆ โดยการวางฝ่ามือไว้ข้างหน้าหัวสุนัข ตอนที่สั่งว่า "นั่ง" ให้ดึงนิ้วมือขึ้นมากำเป็นกำปั้นหลวมๆ หรือยกขึ้นในท่าตัว J และจบลงโดยฝ่ามือหงายขึ้น มันอาจจะใช้เวลาบ้าง โดยเฉพาะถ้าคุณฝึกสุนัขโตหรือสุนัขที่หัวทึบ อย่างไรก็ตาม อย่าท้อถอย! มันสำคัญมากต่อความสัมพันธ์ระหว่างคุณกับสุนัขที่มันต้องทำตามการนำของคุณ นี่จะช่วยให้คุณอยู่ร่วมกันได้ และในที่สุดจะเป็นการทำให้สุนัขมีความปลอดภัยยิ่งขึ้น มีคำสั่งบางคำสั่งที่สามารถช่วยชีวิตสุนัขและคำสั่ง “คอย” ก็เป็นหนึ่งในนั้น การทำให้สุนัขไม่เข้าไปยุ่งกับสถานการณ์ที่เป็นอันตราย เพื่อที่จะไม่ปล่อยให้มันเจอปัญหา สามารถทำได้โดยง่ายขึ้นเมื่อคุณฝึกให้สุนัขรู้จักคอยนิ่งๆ ลูกสุนัขมีความเข้าใจตามสัญชาตญาณว่าจะต้องคอยอยู่นิ่งๆ เวลาที่ถูกข่มขู่และแม่สุนัขจะใช้คำสั่งให้ “คอย” เหมือนกัน ด้วยสัญชาตญาณผนวกกับการเริ่มฝึกแต่เล็กจะช่วยให้คุณฝึกสุนัขให้ทำตามคำสั่งคอยนิ่งๆ ได้ง่ายขึ้น เวลาสุนัขนั่ง ให้ยืนโดยที่มันอยู่ทางข้างซ้ายของคุณมองไปในทิศทางเดียวกัน หลังจากนี้ท่านี้จะถูกอ้างถึงในฐานะท่า ‘ตั้งต้น’ ". คุณควรทำเช่นนี้ในขณะที่วางฝ่ามืออยู่เบื้องหน้าสุนัขโดยไม่สัมผัสมัน ปลายนิ้วควรชี้ขึ้นและฝ่ามือควรจะประจัญหน้ากับสุนัข รอสองวินาที ถ้าสุนัขไม่ขยับไปไหน ให้บอกออกมาว่า "ใช่!" แล้วให้รางวัลแก่มัน  ถ้ามันลุกขึ้น ให้บอกว่า "อุ๊บ!" แล้วเริ่มต้นใหม่ เริ่มด้วย "นั่ง" แล้วค่อยออกคำสั่งอีกครั้งให้ "คอย" ทำซ้ำจนกระทั่งสุนัขของคุณคอยอยู่กับที่อย่างน้อยสิบวินาทีแล้วจึงค่อยชมเชยมัน นี่หมายความว่าคุณอาจจำต้องเริ่มกระบวนการทั้งหมดตั้งแต่ต้นหลายต่อหลายครั้ง พอสุนัขเริ่มเรียนรู้คำสั่งนี้ได้ดี คุณก็เริ่มเพิ่มระยะเวลาในขณะที่ค่อยๆ ถอยห่างออกมาตอนที่มันคอย หากสุนัขลุกขึ้นมา ให้ย้อนกลับไปตอนท่านั่งและทำกระบวนการช่วงนี้ซ้ำ จนกระทั่งคุณสามารถเคลื่อนที่ไปมาได้อิสระระหว่างที่สุนัขคอยอยู่นิ่งๆ คุณควรมีคำสั่งเฉพาะให้สุนัขออกจากคำสั่งคอยอย่างเช่น "โอเค!" หรือ "มานี่" วิธีนี้สุนัขจะรู้ว่าเมื่อไหร่มันถึงขยับตัวได้ คำสั่ง "มา" รู้จักกันในอีกชื่อว่า "กลับ" ก็เหมือนคำสั่งพื้นฐานอื่นๆ ให้เริ่มโดยสุนัขอยู่ในท่า "นั่ง" ". คุณควรทำเช่นนี้ด้วยน้ำเสียงกระตุ้นมากกว่าที่ใช้ในคำสั่งอื่น เพราะคุณต้องการให้สุนัขอยากเข้ามาหาคุณ ออกท่าทางประกอบคำสั่งเพื่อแสดงให้สุนัขเห็นว่าคุณต้องการอะไร พอคุณได้แสดงให้สุนัขรู้ว่าต้องเข้ามาอย่างไรและคุณจะออกคำสั่งแบบใด ให้วางอาหารสุนัขไว้ตรงเท้าแล้วชี้ให้สุนัขเห็น หลังจากนั้นไม่นาน แค่กิริยาการชี้ไปที่พื้นข้างหน้าคุณก็เพียงพอแล้ว  หลังจากนั้น จะใช้เพียงคำสั่งหรือท่าชี้นิ้วอย่างใดอย่างหนึ่งก็ทำให้สุนัขทำตามแล้ว เวลาสุนัขเข้ามาหาคุณ ให้ชมมันโดยใช้ประโยคว่า "มาได้ดีมาก!" ตบหัวมันเบาๆ แสดงให้สุนัขรู้ว่าคุณพึงพอใจกับสิ่งที่มันเพิ่งทำลงไป เวลาเล่นกับสุนัข ใช้โอกาสนี้เรียกมันข้ามห้องโดยใช้ชื่อมันแล้วบอกว่า "มา!" พร้อมกล่าวชมเมื่อมันวิ่งมาถึง นี่จะทำให้สุนัขคุ้นเคยกับคำสั่ง "หมอบ" มักจะใช้รวมกับ "คอย" และตั้งใจให้เป็นคำสั่งที่แรงขึ้น หมอบจะเป็นการหยุดการกระทำทุกอย่างก่อนหน้าที่กำลังทำก่อนออกคำสั่งนี้ ดังนั้นมันจึงมีประโยชน์ในการควบคุมพฤติกรรม เมื่อคุณพูดว่า "[ชื่อสุนัข], หมอบ!," ให้ยื่นมือซ้ายไปเหนือหัวสุนัข โดยคว่ำฝ่ามือไปที่พื้น ส่วนมือขวาถือรางวัลและลดมือลงไปที่พื้นช้าๆ โดยให้อยู่ใกล้ๆ กับตัวสุนัข พอทั้งบั้นท้ายกับศอกของสุนัขแนบลงแตะพื้น ให้พูดว่า "ใช่!" และให้รางวัล มันจะทำให้ในใจของสุนัขเกิดความเชื่อมโยงระหว่างการกระทำกับรางวัล การทำซ้ำเป็นกุญแจสำหรับการเรียนรู้และทำตามคำสั่งของสุนัข เป้าหมายคือให้สุนัขได้ทำตามคำสั่งคุณไม่ว่ามันจะกำลังทำอะไรอยู่ในตอนที่คุณออกคำสั่ง ด้วยวิธีนี้ทำให้หากสุนัขกำลังเล่นซุกซนอะไร คุณสามารถหยุดพฤติกรรมนี้ได้อย่างรวดเร็วและได้ผล ก็เหมือนกับคำสั่งอื่นๆ ถ้าสุนัขไม่ทำตามคำสั่งหรือทำอย่างอื่น ให้เริ่มตั้งแต่ต้นใหม่ จับสุนัขมาอยู่ในท่านั่งอีกครั้งและเริ่มจากแรก
สอนสุนัขให้ "ชิด". จับสุนัขมาเริ่มที่ท่านั่ง. บอกสุนัขให้ "ชิด". แนะนำสุนัขให้อยู่ข้างๆ คุณ. แก้พฤติกรรมที่ผิด. กล่าวชมเชยเวลาที่สุนัขชิด. สอนสุนัขให้นั่งเวลาที่คุณหยุดเดิน. ฝึกคำสั่งผ่านทางท่าทางอย่างเดียว. เริ่มการฝึกโดยสอนสุนัขให้รู้จักนั่งตามคำสั่ง. กล่าวชมเมื่อสุนัขนั่งลง. เปลี่ยนรางวัลเป็นสัญญาณมือ. ทำซ้ำจนกระทั่งสุนัขตอบสนองต่อคำสั่งทุกครั้ง. สอนสุนัขให้ "คอย". เริ่มฝึกสุนัขในท่า “นั่ง”. จับปลอกคอสุนัขเอาไว้แล้วพูดว่า "[ชื่อสุนัข] คอย! ค่อยๆ เพิ่มจำนวนเวลาที่คุณให้สุนัขคอย. สอนสุนัขให้มาเวลาคุณเรียกมัน. ดึงสุนัขเข้าหาตัวคุณเบาๆ ในระหว่างที่พูดว่า "[ชื่อสุนัข], มา! ใช้รางวัลล่อสุนัขเข้ามา. ส่งเสริมการกระทำด้วยคำชม. ฝึกคำสั่งนี้ในเวลาและสถานที่แตกต่างกัน. สอนสุนัขให้หมอบ. อีกครั้งให้สุนัขเริ่มที่ท่า 'นั่ง'. ให้แรงเสริมแก่สุนัขเมื่อมันสามารถทำตามคำสั่งได้สำเร็จ. ทำกระบวนการทั้งหมดซ้ำหลายๆ ครั้ง.
https://www.wikihow.com/Teach-Your-Dog-Basic-Commands https://www.wikihow.com/Teach-Your-Dog-Basic-Commands https://www.wikihow.com/Teach-Your-Dog-Basic-Commands https://www.wikihow.com/Teach-Your-Dog-Basic-Commands https://www.wikihow.com/Teach-Your-Dog-Basic-Commands
Teaching Your Dog to Heel Teaching Your Dog to Sit Teaching Your Dog to Stay Teaching Your Dog Recall Teaching Your Dog to Lay Down